b'\n_START_ARTICLE_\nDesetnik (Slovenska vojska)\n_START_PARAGRAPH_\nDesetnik je mo\xc5\xa1tveni voja\xc5\xa1ki \xc4\x8din v uporabi v Slovenski vojski (SV). Desetnik je tako nadrejen poddesetniku in podrejen naddesetniku._NEWLINE_V skladu s Natovim standardom STANAG 2116 \xc4\x8din spada v razred OR-3. Tipi\xc4\x8dne dol\xc5\xbenosti so vodja skupine in vojak specialist.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz ene velike, peterokotne rde\xc4\x8de plo\xc5\xa1\xc4\x8dice, na kateri se nahaja zlati lipov list, nanjo pa je pritrjena rde\xc4\x8da plo\xc5\xa1\xc4\x8dica v obliki \xc4\x8drke V.\n_START_SECTION_\nZakonodaja\n_START_PARAGRAPH_\nDesetnike imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Poddesetnik je lahko povi\xc5\xa1an v \xc4\x8din desetnika:_NEWLINE_V \xc4\x8din desetnika se lahko povi\xc5\xa1a poddesetnik:_NEWLINE_\xe2\x80\x93 med slu\xc5\xbeenjem voja\xc5\xa1kega roka, po uspe\xc5\xa1no kon\xc4\x8danem usposabljanju za vodjo sklupine ter po uspe\xc5\xa1no kon\xc4\x8danem drugem predpisanem usposabljanju,_NEWLINE_\xe2\x80\x93 pripadnik rezervne sestave, ki je razporejen na dol\xc5\xbenost, za katero se zahteva \xc4\x8din desetnika in je to dol\xc5\xbenost uspe\xc5\xa1no opravljal, \xc4\x8de je uspe\xc5\xa1no opravil predpisano usposabljanje ter ima predpisano stopnjo izobrazbe,_NEWLINE_\xe2\x80\x93 med izobra\xc5\xbeevanjem in usposabljanjem na \xc5\xa1oli za pod\xc4\x8dastnike, \xc5\xa1oli za \xc4\x8dastnike, \xc5\xa1oli za pod\xc4\x8dastnike vojnih enot in \xc5\xa1oli za \xc4\x8dastnike vojnih enot v skladu s programom \xc5\xa1ole,_NEWLINE_\xe2\x80\x93 pripadnik stalne sestave, ki je razporejen na dol\xc5\xbenost, za katero se zahteva \xc4\x8din desetnika, ima srednjo stopnjo strokovne izobrazbe (V.st.), je uspe\xc5\xa1no opravil Te\xc4\x8daj za desetnike ter je ocenjen s slu\xc5\xbebeno oceno najmanj \xe2\x80\x9cdober\xe2\x80\x9d.'